cyanic-selkie/wikianc huggingface dataset:
Mumijos sugrįžimas
Siužetas
Evelin ir Rikas betyrinėdami piramidę atranda kažkada labai galingo Skorpionų karaliaus apyrankę. Tačiau ją siekia gauti ir slapta Britų muziejaus egiptologų draugija, iš mirusiųjų prikėlusi Imotepą. Su jo pagalba jie nori nugalėti Skorpionų karalių ir įgyti nenugalimą Anubio demonų armiją. Jie pagrobia paslapčiomis apyrankę užsidėjusį Evelin ir Riko sūnų Aleksą. Apyrankės pagalba jis rodo kelią į auksinę Skorpionų karaliaus piramidę. Evelin, Rikas, Džonatanas ir medžajas Ardetas seka jiems iš paskos. Daugelį okultistų piramidės apylinkėse pražudo ją saugantys goblinai.
Piramidės prieigose Imotepo meilužė Anksunamun nužudo Evelin, tačiau vėliau ją Mirusiųjų knygos pagalba prikelia sūnus Aleksas. Anubis atsiunčia Riką, kad šis nugalėtų Imotepą, tačiau jiems besikaunant pasirodo Skorpionų karalius. Rikas jį nukauna auksine ietimi ir sustabdo prikeltą Anubio armiją. Imotepas įkrenta į mirusiųjų karalystę, Anksunamun – į skarabėjų srautą. Piramidė, kartu su ją supančiomis džiunglėmis susitraukia ir sugriūva, o žmonės išgelbėja juos pirmiau dirižabliu atgabenęs Izis.
Bejėnai
Bejėnai – viensėdis Pasvalio rajono savivaldybėje, 3 km nuo Vaškų.
Graikijos futbolo varžybos 2006–2007 m.
Graikijos futbolo varžybos 2006–2007 m.
Hokingo spinduliavimas
Hokingo spinduliavimas – šiluminis spinduliavimas, kurį turėtų skleisti juodosios bedugnės dėl kvantinių efektų. Pavadintas britų fiziko Stiveno Hokingo (Stephen Hawking) garbei, kuris pirmasis teoriškai pagrindė tokio spinduliavimo egzistavimą 1974 m.
Bendras supratimas
Juodoji bedugnė – erdvės sritis, kurioje gravitacinė jėga tokia stipri, kad net šviesa negali ištrūkti iš jos traukos lauko. Seniau buvo manoma, kad juodoji bedugnė nespinduliuoja jokių dalelių arba elektromagnetinių bangų. Tačiau S. Hokingas remdamasis kvantine lauko teorija iškreivintoje erdvėje įrodė, kad tokių objektų spinduliavimas tapatus šiluminei spinduliuotei.
Šis spinduliavimas pagrįstas teorija, jog vakuume trumpą laiką gali savaime susidaryti ir tuojau pat išnykti dalelės ir jos antidalelės pora. Jei tai įvyksta ties juodosios bedugnės riba, viena dalelių gali nukristi į bedugnę, o antroji – išlėkti į atvirą kosmosą, sukurdama spinduliavimą. Taigi procesas vyksta ne pačioje juodojoje bedugnėje, o ties jos paviršiumi.
Spinduliavimo procesas
Juodoji bedugnė spinduliuoja šiluminį spinduliavimą, kurio temperatūra (Planko vienetais) lygi kur G, c, \hbar ir k prilyginami 1, o \kappa lygus paviršiniam pagreičiui prie įvykių horizonto. Švarcšildo spindulio juodosios bedugnės spinduliavimas lygus absoliučiai juodo kūno spinduliavimui ir užrašomas formule
kur \hbar yra mažoji Planko konstanta, c šviesos greitis, k Bolcmano konstanta, G gravitacijos konstanta, M juodosios bedugnės masė, o M_\odot - Saulės masė.
Negaudama papildomos masės (energijos) juodoji bedugnė „išgaruotų“ per
Reikia pažymėti, kad šilumos mainai visada vyksta perduodant ją iš karštesnio į šaltesnį kūną. Taigi, šiame Visatos evoliucijos etape juodųjų bedugnių „garavimas“ nevyksta – reliktinio spinduliavimo temperatūra (~2,725 K) yra gerokai aukštesnė net už milijoną kartų lengvesnės nei Saulė juodosios bedugnės temperatūrą. Mėnulio masės juodoji bedugnė dabartinėje Visatoje spinduliuotų maždaug tiek pat, kiek ir sugeria. Dar mažesnės bedugnės skleistų daugiau spinduliavimo nei sugeria, tokiu būdu prarasdamos masę (taigi toliau mažėdamos).
Pieno rūgštis
Pieno rūgštis (jos druskos – laktatai) – organinė rūgštis, dalyvaujanti įvairiuose biocheminiuose procesuose. Tai bespalvis arba gelsvos spalvos skystis, turintis būdingą rauginto pieno kvapą. Pieno rūgštį pirmąkart išskyrė švedų chemikas Karlas Vilhelmas Šėlė (Carl Wilhelm Scheele) 1780 m. Maisto produktų sudėtyje žymima E numeriu E270.
Pieno rūgštis ir fizinis krūvis
Pieno rūgštis gaminasi raumenyse esant intensyviam fiziniam krūviui, kai organizmas nebespėja aprūpinti raumenų deguonimi. Tuomet energija gaunama anaerobiškai skaidant gliukozę iki piruvato (glikolizė), kuris po to verčiamas laktatu. Paplitusi nuomonė, kad padidėjusi protonų koncentracija ląstelėse, raumenų nuovargis ir skausmas yra tiesiogiai susiję su pieno rūgšties koncentracijos padidėjimu, nėra teisinga. Iš tiesų tai lemia kiti su anaerobiniu skaidymu susiję procesai.
Pieno rūgštis kosmetikoje
Pieno rūgštis priklauso AHA (Alfa Hidroksi Acid) rūgščių grupei ir yra naudojama kaip odos drėkiklis, valiklis ir tonizatorius. Ji suaktyvina odos regeneraciją bei kolageno ir elastino sintezę. Oda tampa skaistenė ir šviesesnė, ši rūgštis sprendžia paviršinių spuogų bei randų problemas.
Dota 2
Dota 2 – MOBA žanro kompiuterinis žaidimas, žaidėjų kurtos „Warcraft 3“ modifikacijos „DotA“  tęsinys. Skirtingai nuo pirmtako, jis naudoja savo atskirą variklį, nebe „WarCraft 3“. „Dota 2“ sukūrė „Valve Corporation“ ir jis platinamas nemokamai „Steam“ platformoje.
Žaidime dvi penkių žaidėjų komandos siekia sunaikinti viena kitos fortą. Kiekvienas žaidėjas valdo po vieną „herojų“, pasirinktą iš virš šimto galimų variantų. Taip pat žaidime egzistuoja žaidėjų nevaldomos armijos, kurias fortai nuolat siunčia į priešininko pusę, be žaidėjų įsikišimo šios armijos būtų lygaus pajėgumo ir nuolat kautųsi susitikusios pusiaukelėje tarp fortų. Naikindami šias priešininkų pajėgas, priešininkų žaidėjų herojus ir neutralius monstrus, žaidėjų herojai gauna pinigų daiktų pirkimui bei patirties taškų naujų savybių ir įgūdžių įsigijimui, taip tobulindami savo veikėjus.
Žaidimas pradėtas kurti 2009 m., kai Valve pasamdė žaidimų modifikacijų kūrėją pseudonimu IceFrog, pirmojo „DotA“ pagrindinį kūrėją. Dėl autorinių teisių apsaugos įstatymų, „Dota 2“ herojų vardai ir istorijos buvo pakeisti, kadangi anksčiau „DotA“ naudojo Blizzard priklausiusius „WarCraft 3“ veikėjus. Dauguma „DotA“ herojų buvo perkelti į „Dota 2“ naujais vardais ir šiek tiek pakeista išvaizda.
Nors oficialiai išleistas buvo tik 2013 m., jo beta versija mėgėjiškai ir profesionaliai žaidžiama dar nuo 2011 m.
Šiuo metu tai yra populiariausias Steam žaidimas. Egzistuoja profesionalios „Dota 2“ varžybos, žaidžiamos įvairiuose elektroninio sporto renginiuose, kur dalyvauja profesionalų ar pusiau profesionalų komandos. Profesionalai šiuo atveju reiškia žmones, kuriems „Dota 2“ žaidimas yra pagrindinis užsiėmimas ir pragyvenimo šaltinis. Didžiausias ir svarbiausias tokių renginių yra „The International“, kasmetinės Valve organizuojamos „Dota 2“ varžybos su daugiau kaip 10 milijonų JAV dolerių priziniu fondu.
Žaidimas yra nemokamas, tačiau žaidėjai gali pirkti įvairius priedus, keičiančius jų herojų ir įvairių žaidimo daiktų ar efektų išvaizdą. Šie perkami priedai niekaip neįtakoja paties žaidimo, tik jo išvaizdą ar įgarsinimą.
Žaidimas
thumb|250px|left|Vaizdas iš žaidimo, kaunasi keli herojai „Dota 2“ viena prieš kitą žaidžia dvi penkių žaidėjų komandos, vadinamos „Radiant“ ir „Dire“, kur kiekvienas žaidėjas valdo po vieną herojų. Herojus žaidėjai pasirenka žaidimo pradžioje iš virš šimto galimų skirtingų variantų pagal tam tikras taisykles. Egzistuoja trylika skirtingų žaidimo režimų (iš jų du leidžiami tik privačiuose žaidimuose). Turnyruose populiariausias yra „Captain mode“, kur herojus pakaitomis renkasi komandų kapitonai, ir vėliau žaidėjai juos pasiskirsto pagal susitarimą komandos viduje. Vadinamuosiuose „public“ žaidimuose, kur komandos sudaromos atsitiktine tvarka iš norinčių žaisti žaidėjų, dažniausiai kiekvienas žaidėjas pats renkasi po herojų. Vienu herojumi viename žaidime gali žaisti tik vienas žaidėjas, ir žaidimui prasidėjus jo nebegalima pakeisti iki pat pabaigos. Renkantis herojų, atsižvelgiama į įvairius faktorius: kiek gerai žaidėjas pažįsta tą herojų ir moka juo žaisti, kaip tas herojus dera prie likusios komandos herojų ir pasirinktos komandos strategijos, kiek jis pajėgus atsižvelgiant į priešininkų komandos herojų pasirinkimą ir panašiai.
Žaidėjai pradeda su 625 auksinėmis monetomis (žaidimo valiuta), už kurias gali įsigyti pradinių pigių daiktų. Vėliau pinigai ir patirtis gaunami žudant priešininkų forto pajėgas, priešininkų herojus, neutralius monstrus, priešininkų sargybos bokštelius ir kitus pastatus, taip pat pinigų kiekvienas herojus gauna automatiškai, šiek tiek daugiau nei vieną monetą per sekundę. Iš užmušto monstro ar priešininko pinigus gauna tas herojus, kuris smogė paskutinį, „pribaigiantį“ smūgį. Patirtį pasidalija visi herojai, kurie tuo metu buvo netoliese. Patirtis leidžia pasikelti herojaus lygį ir gauti papildomų savybių ar patobulinti turimas.
Nuo pat žaidimo pradžios fortas pradeda siųsti tris grupes nevaldomų karių (vad. ) link priešininkų forto. Šios grupės susitinka su priešininko forto grupėmis pusiaukelėje. Kadangi yra vienodo pajėgumo, jei žaidėjai nesikištų, jos amžinai kautųsi žemėlapio viduryje niekam neįgyjant persvaros. Žaidimo tikslas yra padėti savo armijai nukeliauti iki priešininkų forto ir sunaikinto jo centre esantį tam tikrą pagrindinį pastatą – „Ancient“.
Rolės
Priklausomai nuo įvairių situacijų konteksto, yra išskiriama ir daugiau rolių. „Iniciatorius“ yra herojus, paprastai pradedantis komandų kovą. Stūmėjas  – herojus, tinkantis „pastumti“ fronto liniją link priešo bazės. „Nuker“ – atakuojantis herojus, turintis galimybę per labai trumpą laiką padaryti labai daug žalos priešininko herojams, ir kiti.
Nesutarimai dėl prekės ženklo
2010 m. rugpjūčio 6 d. Valve Corporation pateikė prašymą užregistruoti prekinį ženklą „Dota“, tai sukėlė tam tikrų kontroversijų. Tuo metu jau Riot Games dirbantys „DotA: Allstars“ kūrėjai Steve Feak bei Steve Mescon teigė, kad „DotA“ priklauso bendruomenei, ir Valve neturėtų savintis šio termino. Po trijų dienų, rugpjūčio 9 d., Steve Mescon taip pat pateikė prašymą užregistruoti prekinį ženklą „Dota“ Riot Games padalinio „DotA-Allstars, LLC“ vardu, kad „apsaugoti daugybės žmonių darbą, įdėtą kuriant žaidimą“. Panašų susirūpinimą išsakė ir Blizzard Entertainment viceprezidentas, vienas Warcraft III kūrėjų Rob Pardo: jo nuomone, „DotA“ pavadinimas priklauso žaidimo bendruomenei. 2011 m. Blizzard iš Riot įsigijo „DotA-Allstars“ padalinį. Tais pačiais metais Gamescom renginyje Valve direktorius Gabe Newell paaiškino Valve poziciją. Jo teigimu, prekės ženklo registravimas buvo skirtas tik tam, kad IceFrog galėtų kurti žaidimo tęsinį. 2011 m. lapkritį Blizzard oficialiai užprotestavo Valve „Dota“ prekės ženklą, argumentuodami, kad jiems priklauso „DotA-Allstars“, jie kūrė „DotA“ naudojamą „WarCraft 3 World Editor“ programą, ir todėl jiems turėtų priklausyti „Dota“ franšizė. 2012 m. gegužės 11 d. Blizzard Entertainment ir Valve Corporation paskelbė, kad nesutarimai išspręsti: teisės į „Dota“ franšizę atitenka Valve, o Blizzard savo „DotA-Allstars“ pervadina į „Blizzard All-Stars“.
Dizainas ir santykis su „DotA“
Svarbiausias tikslas kuriant „Dota 2“ buvo „perkelti“ žaidimą iš Warcraft 3 į Valve priklausantį Source Engine. Kuriant „Dota 2“ buvo pakeista dalis vardų ir pavadinimų, kad atsieti žaidimą nuo Blizzard Warcraft pasaulio. Dvi besikaunančios pusės „DotA“ vadinosi Sentinel ir Scourge pagal dvi Warcraft pasaulio frakcijas. „Dota 2“ jos pervadintos atitinkamai į „The Radiant“ ir „The Dire“, tačiau abiejų įvaizdis išlaikytas koks buvęs. Žemėlapio struktūra išliko beveik nepakitusi. Daugumos herojų vardai ir įgūdžiai išliko tokie patys ar panašūs, kai kurie buvo pervadinti (pvz. Nerubian Assassin tapo Nyx Assassin, nes Nerubian yra Warcraft pasaulio rasė). Buvo pridėta automatinė mačų paieškos sistema, randanti žaidėjui atsitiktinius panašaus įgūdžių lygio oponentus (naujokams naujokus ir panašiai). Sukurti nedideli mokomieji žemėlapiai naujokams, galimybė treniruotis žaidžiant prieš botus. Garso takelį žaidimui kūrė Tim Larkin ir Jason Hayes, Warcraft III garso takelio kompozitorius.
Specialiai dėl „Dota 2“ buvo atnaujintas „Valve“ žaidimų variklis „Source Engine“: patobulintas apšvietimo generavimas, drabužių modeliavimas ir kita. Steam platformoje sukurtos papildomos galimybės, kuriomis naudodamiesi dalyviai gali rašyti žaidimo vadovėlius, treniruoti kitus žaidėjus ir panašiai.
Taip pat sukurta pagalbinė sistema turnyrams. Turnyrus galima žiūrėti tiesiai per paties žaidimo programą. Komandos ir žaidėjai gali būti formaliai „atpažįstami“ žaidimo programos, jų turnyriniai ar šiaip komandiniai žaidimai rodomi atskirame sąraše nuo viešų „public“ žaidimų, kur komandos sudarytos atsitiktine tvarka.
Įvertinimai ir populiarumas
Žaidimas buvo sutiktas palankiai ir kritikų, ir žaidėjų. Metacritic svetainėje jis gavo 89 balus iš 100 galimų, įvertinimas paremtas 27 apžvalgomis. GameRankings žaidimui skyrė 89,08 % įvertinimą iš 100 % galimų, paremtą 12 skirtingų kritikų apžvalgomis. 2011 m. „Dota 2“ laimėjo IGN žurnalo „Publics Choice Award“, pralenkęs Diablo III, The Elder Scrolls V: Skyrim, Guild Wars 2 ir Battlefield 3.
Dažniausiai išskiriamos teigiamos „Dota 2“ savybės buvo strategijos gylis, techninė kokybė, balansas, įvairovė. Eurogamer žurnalistas Quintin Smith „Dota 2“ apibūdino kaip „aukščiausiąją MOBA formą, kurios esmę kiti žanro žaidimai tik bando pagauti, kaip žaibą butelyje“.
Dažna apžvalga taip pat kritikavo žaidimą dėl didelio sunkumo lygio naujiems žaidėjams ir nedraugiškos bendruomenės. „Gamereactor“ žurnalistas savo pirmąją sužaistą „Dota 2“ partiją dėl šių priežasčių apibūdino kaip vieną labiausiai žeminančių išgyvenimų savo žaidimų karjeroje. Benjamin Danneberg iš „GameStar“ naujokų patirtį „Dota 2“ žaidime apibūdino kaip „skausmingą“. Dėl tų pačių priežasčių žaidimas bei jo bendruomenė buvo kritikuojami ir britų laikraštyje „Metro“ bei kitur.
2013 m. kovo mėnesį „Dota 2“ platformoje „Steam“ turėjo apie 330 000 žaidėjų, tuo metu tai buvo didžiausias skaičius Steam istorijoje. Tų pačių metų gegužės mėnesio duomenimis, „Dota 2“ turėjo daugiau žaidėjų, nei kiti dešimt žaidimų kartu sudėjus. Valve teigimu, bent kartą per mėnesį „Dota 2“ žaidžia apie 9 milijonus žmonių.
Profesionalios varžybos
thumb|right|250px|„The International 2012“ Sietle, Benaroya halėje Svarbiausias „Dota 2“ elektroninio sporto renginys yra „The International“, kartą per metus Valve organizuojamas pasaulio turnyras. Pirmajame „The International“ Vokietijoje 2011 m. varžėsi 16 „DotA“ komandų, patekusių su vardiniais kvietimais, o jo prizinis fondas siekė milijoną JAV dolerių. Renginys buvo skirtas paskatinti „DotA“ komandų perėjimą prie „Dota 2“. Nuo tada „The International“ rengiamas kiekvienais metais Sietle (JAV). 2013 m. jo prizinis fondas buvo 2,8 milijono JAV dolerių, tai buvo rekordinė suma elektroninio sporto renginiuose. Iš jų 1,4 milijono dolerių atiteko pirmąją vietą užėmusiai švedų elektroninio sporto komandai „Alliance“.
Taip pat „Dota 2“ žaidžiama „Electronic Sports World Cup“ (ESWC) turnyruose, „Dreamhack“, nuo 2012 m. ir World Cyber Games. Pradedant 2013 m. spalio 18 d. „MLG Fall Invitational“ bei lapkričio mėnesio pagrindiniu renginiu „MLG Columbus“, „Dota 2“ bus žaidžiama ir „Major League Gaming“ turnyruose.
2011 m. „Dota 2“ buvo antras žaidimas pagal per metus turnyruose laimimų pinigų kiekį, po profesionalių „StarCraft 2“ varžybų.
2013 m. Pietų Korėjos kompiuterinių žaidimų įmonė Nexon paskelbė investuosianti du milijardus vonų (apie 1,7 milijono JAV dolerių) į Pietų Korėjos mėgėjų ir profesionalų „Dota 2“ turnyrus.
Pranas Augustaitis
Pranas Augustaitis (1883 m. balandžio 25 d. Mažučiuose, Vilkaviškio valsčius – 1941 m. rugpjūčio 11 d. Vilniuje) – literatūros tyrinėtojas, filosofijos daktaras.
Biografija
1920 m. grįžo į Lietuvą, mokytojavo Vilniaus Vytauto Didžiojo gimnazijoje. Atsisakė kunigystės, darbavosi Laikinajame Vilniaus lietuvių komitete (nuo 1920 m. spalio iki 1921 m. vasario buvo jo pirmininkas). Bendradarbiavo vilniškėje lietuvių spaudoje. 1922 m. persikėlė į Kauną, tais pačiais metais išvyko į Vokietiją, kur studijavo Berlyno universiteto Filosofijos fakultete. Grįžęs į Kauną, VDU dėstė anglų kalbą ir literatūrą, 1923–1939 m. buvo Humanitarinių mokslų fakulteto sekretorius.
Aktyviai bendradarbiavo žurnaluose „Vaga“ ir „Literatūra“, veikė antiklerikalinėse organizacijose. Buvo Lietuvių draugijos SSRS tautų kultūrai pažinti valdybos narys, 1935 m. padėjo organizuoti jos pirmąją tarybą ir Spaudos parodą. 1940–1941 m. Vilniaus universiteto Humanitarinių mokslų fakulteto dekanas ir profesorius. Hitlerininkams okupavus Lietuvą, iš pareigų atleistas.
Bibliografija
thumb|Memorialinė lenta Kaune, K.Donelaičio g. 7a
Starožino draustinis
Starožino draustinis - draustinis esantis Augustavo lygumoje, Augustavo girioje, šiaurės rytų Lenkijoje, Palenkės vaivadijoje, Augustavo apskrityje ir Plaskų valsčiuje. Draustinyje saugomi įvairios Augustavo girios medžių rūšys: mišrieji ir plačialapiai miškai, ąžuolai ir spygliuočių miškai ir pelkiniai miškai. Draustinyje gyvena šios gyvūnų rūšys: briedis, elnias, stirna, šernas, pilkasis vilkas ir kurtinys.
Herfiolgė
Herfiolgė – miestas rytinėje Danijoje, Zelandijos salos viduryje, į pietus nuo Kiogės. Yra bažnyčia (pirmoji pastatyta 1150 metais), mokykla.
Bernardini MB-3 Tamoyo
Bernardini MB-3 Tamoyo – negamintas Brazilijos pagrindinis kovinis tankas, sukonstruotas kompanijos Bernardini. 1983 m. buvo sukurtas šio tanko prototipas.
Taip ir nepradėto gaminti tanko MB-3 Tamoyo projektą 1984 m. keitė EE-T1 Osório, o 1985 m. – EE-T2 Osório, o 1987 m. – Tamoyo III. . Tankas buvo ginkluotas 90 mm patranka, šaudmenų komplektą sudarė 68 patrankos šoviniai. .
Manzinis
Manzinis – miestas centrinėje Svazilando dalyje, Manzinio rajono sostinė. Šis miestas yra antrasis pagal dydį (78 000 gyventojų, 2008 m.) po sostinės Mbabanės. Manzinis vadinamas šalies centru; jis yra šalia MR3 kelio. Miesto statusą Manzinis gavo 1994 m. Privačių investuotojų dėka nuo 2008 m. miestas pradėjo plėstis, statomi nauji statiniai. 2011 m. mieste atidarytas pagrindinis prekybos centras.
Miestą aptarnauja du pagrindiniai šalies oro uostai – Matsafos ir Karaliaus Msvati III oro uostai.
Medičių vilos
Medičių vilos – grupė provincijos vilų, sukurtų XV–XVII a. Italijos Toskanos regione ir priklausiusių Florencijos bankininkų ir vėliau − Toskanos didžiųjų hercogų, Medičių giminei. 2013 m. iš 12 vilų ir dviejų sodų buvo sudarytas UNESCO pasaulio paveldo sąrašo objektas Nr. 175 „Medičių vilos ir sodai Toskanoje“. Jas gali aplankyti lankytojai.
Medičių vilos
Į UNESCO paveldo sąrašą buvo įtrauktos sekančios vilos (itališki pavadinimai, kurių antroji dalis nurodo vilos itališką vietovės pavadinimą). thumb|right|320px| Toskanos regionas su Medičių vilomis. Raudonai pavaizduotos pagrindinės vilos, mėlynai – mažesnio žinomumo. Vietovių pavadinimai italų kalba
Be vilų į pasaulio paveldo sąrašą įtraukti 2 sodai: Bobolio sodai Florencijoje ir Pratolino sodai prie Florencijos.
Pasak UNESCO svetainės, Medičių vilos ir sodai yra inovatyvios statinių sistemos, harmoningos su aplinka, skirtos poilsiui, menui ir mokslui. Vilos yra naujas aristokratų ir monarchų statinių tipas, kuris ženkliai skyrėsi nuo savo laikmečio Florencijos turtuolių namų ir įtvirtintų provincijos karinių pilių. Medičių vilos turėjo ilgą ir išliekamą įtaką Italijos ir Europos panašios paskirties vilų statyboms. Jų ir jų sodų dizaine atsiskleidė humanizmo ir renesanso kraštovaizdžio formavimo samprata.
Rurmondas
Rurmondas – miestas pietryčių Nyderlanduose, greta sienos su Vokietija, prie Ruro ir Maso santakos. Geležinkelio stotis. Yra Šv. Kristupo ir Munsterio bažnyčios, rotušė.
Istorija
1231 m. suteiktos miesto teisės.
Blezdingūnė
Blezdingūnė (Chamaemelum) – astrinių (Asteraceae) šeimos augalų gentis, kurioje vienintelė Lietuvoje retai auginama rūšis – kilnioji blezdingūnė (Chamaemelum nobile, sin. Arthemis nobilis).
Kuosinė III
Kuosinė III – kaimas Vilniaus rajono savivaldybėje, 6 km nuo Medininkų.
Ola Ullsten
Ula Ulstenas (SV Stig Kjell Olof Ullsten, g. 1931 m. birželio 23 d. Umeo) – švedų politikas, buvęs Švedijos ministras pirmininkas (1978–1979 m.), užsienio reikalų ministras (1979–1982 m.) bei Liaudies partijos pirmininkas (1978–1983 m.).
Biografija
1964 m. išrinktas Riksdago nariu. 1976 m. formuojant pirmąją po 40-ties metų nesocialdemokratinę T. Feldino vyriausybę, tapo užsienio reikalų valstybės sekretoriumi.
1978 m. išrinktas Liaudies partijos-liberalų pirmininku. Tais pačiais metais tapo mažumos vyriausybės ministru pirmininku. Dėl nesutarimų energetinės politikos klausimu, vyriausybė greit žlugo.
Po 1979 m. išankstinių parlamento rinkimų suformuotoje T.Feldino vyriausybėje buvo vicepremjeras bei užsienio reikalų ministras. Iš šių pareigų atsistatydino 1982 m., o iš partijos pirmininko posto – 1983 m.
Vėliau dirbo diplomatinį darbą – buvo Švedijos ambasadorius Kanadoje, Italijoje bei prie Šventojo Sosto.
Pašventupio piliakalnis
Pašventupio piliakalnis su gyvenviete, Vangai – piliakalnis ir gyvenvietė (unikalus objekto MC kodas ) Prienų rajono savivaldybės teritorijoje, į šiaurės rytus nuo Pašventupio Ašmintos seniūnija. Pasiekiamas keliu Ašminta – Pakuonis, yra 50 m į kairę vakaruose, pravažiavus Šventupę.
Piliakalnis
Pirmasis piliakalnis įrengtas Nemuno kairiojo kranto slėnio pakraštyje, Šventupės dešiniajame krante. Aikštelė apvali, 5,5 m skersmens, žemesniu rytiniu kraštu. Jos šiaurės vakaruose krašte supiltas 6 m aukščio, 22 m pločio pylimas, kurio žemėjantys iki 0,3 m aukščio, 4,5 m pločio galai juosia visą aikštelę. Už pylimo iškastas 27 m pločio, 2 m gylio puslankio formos griovys. Šlaitai statūs, 10­-12 m aukščio.
Vakarinis šlaitas dirvonuoja, aikštelė apaugusi lapuočiais. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 67 000 m².
Tyrimai
1953 m. piliakalnį žvalgė Istorijos institutas. Radinius saugo Lietuvos nacionalinis muziejus. Piliakalnis datuojamas I tūkstantmečiu – II tūkstantmečio pradžia.
Gyvenvietė
Rytinėje piliakalnio papėdėje, 5 ha plote yra papėdės gyvenvietė, kurioje rasta grublėtos ir žiestos keramikos. 440 m į rytus stūkso Pašventupio II piliakalnis.
Pastaba: Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
1182 m.
1182 m. buvo nekeliamieji metai, prasidedantys penktadienį pagal Grigaliaus kalendorių.
Gimtadieniai
Nedatuota
Borisas Efrosas
Borisas Efrosas (g. 1914 m. lapkričio 1 d. – m. 2001 m. liepos 5 d.) – Lietuvos chirurgas, medicinos mokslų daktaras, 1958 m. pirmasis Lietuvoje atliko širdies operaciją.
Biografija
Gimė Žemaitijoje, Plungės inteligentų šeimoje. Kaune baigė gimnaziją. 1939 m. – Vytauto Didžiojo universiteto medicinos fakultetą. Jaunystėje mokėsi konservatorijoje, bet dėl studijų universitete jos nebaigė. Tarnavo Lietuvos kariuomenėje. 1939–1940 m. dirbo chirurgu Kauno žydų ligoninėje, 1940–1941m. – chirurgu ordinatoriumi Marijampolės apskrities ligoninėje. Antrojo pasaulinio karo metais evakuavosi į Vidurinę Aziją, į Kazachstaną. Čia buvo Balchašo ligoninės chirurginio skyriaus vedėju. 1945 m. grįžęs į Lietuvą, iki 1979 m. dirbo tuometinėje Vilniaus geležinkelininkų ligoninėje (dabar – Vilkpėdės ligoninė) vyriausiuoju chirurgu.
Nuo 1949 m. B. Efrosas pradėjo daryti krūtinės ląstos operacijas ir rengtis širdies operacijoms. Šiuo tikslu stažavosi Maskvos klinikose. Lietuvos medikų komisijai nusprendus, chirurgui B. Efrosui, pirmajam Lietuvoje, buvo leista daryti širdies operaciją. 1958 m. kovo 12 d. Vilniaus geležinkelininkų ligoninėje buvo sėkmingai atlikta pirmoji širdies operacija – mitralinė komisūrotomija. Ligonis po šios operacijos išgyveno 25 metus.
miniatiūra|160px|right|Atminimo lenta Plungėje Daktaras B. Efrosas taip pat buvo stemplės bei plaučių chirurgijos pradininkas Lietuvoje, aukščiausios kategorijos chirurgas. Per visą savo darbo laiką atliko daugiau kaip 12 tūkstančių įvairių operacijų. Jis buvo ne tik puikus specialistas, bet ir mokytojas – išmokė operuoti kelias dešimtis jaunų chirurgų [1]. Nuo 1979 m. dėl sveikatos problemų turėjo atsisakyti praktikuojančio chirugo darbo. Dirbo Medicinos darbingumo ekspertizės komisijoje. B. Efrosas parašė mokslinių straipsnių, skaitė pranešimus mokslinėse konferencijose, kūrė dokumentinius ir mokomuosius filmus apie naujus diagnostikos ir gydymo metodus. Aktyviai dalyvavo Lietuvos chirurgų draugijos veikloje. Mirė 2001 m. birželio 5 d. Vilniuje. Palaidotas Vilniaus Karveliškių kapinėse.
Švano ląstelės
thumb|300px|Švano ląstelės Švano ląstelės (neurolemocitai) – neuroglijos ląstelės, supančios aksonus periferinėje nervų sistemoje (PNS) ir formuojančios mielino dangą. Centrinėje nervų sistemoje (CNS) neuronus dengia ir mieliną išskiria oligodendrocitai. PNS neuronų kūnai yra sutelkti nerviniuose mazguose (ganglijuose), o aksonai išsiraizgę į tinklą už mazgo ribų. Neurono kūną ir aksoną gaubia neuroglijos ląstelės, todėl jie nesąveikauja su aplinka. Du glijos ląstelių tipai – palydovinės ląstelės (angl. satellite cells), dar vadinamos amficitais, ir Švano ląstelės – yra atsakingi už aksonų izoliavimą PNS. Amficitai padengia neuronų kūnelius nerviniuose mazguose, o Švano ląstelės – periferijoje. Pavadintos vokiečių fiziologo Teodoro Švano garbei.
Struktūra
Elektroniniu mikroskopu (EM) matoma Švano ląstelė atrodo kaip nedidelis, ištįsusios membranos, mažai citoplazmos turintis kūnelis. Membrana būna apsivyniojusi apie aksoną nuo kelių iki šimto kartų. Auginamos in vitro be aksonų, Švano ląstelės įgauna panašią į ištiestos virvelės struktūrą. Periferinėje nervų sistemoje visus aksonus, tiek turinčius mielino dangą (mielininius) tiek ir neturinčius (nemielininius), dengia Švano ląstelės. Neišskiriančios mielino Švano ląstelės retkarčiais vadinamos Remako ląstelėmis, tiesiog dėl patogumo skiriant jas tarpusavyje. Remako ląstelės gali „tapti“ švano ląstelėmis ir atvirkščiai. Viena Švano ląstelė gali padengti keletą nedidelių aksonų, tačiau viena ląstelė gali mielininti tik vieną aksoną. Tuo jos skiriasi nuo centrinės nervų sistemos oligodendrocitų, galinčių vienu metu padengti mielinu kelis aksonus. Be to, mielino sintezė Švano ląstelėse yra reguliuojama per jų kontaktą su aksonais, o oligodendrocituose – per kontaktą su astrocitais.
Tiek in vivo, tiek ir in vitro Švano ląstelės gali būti nustatomos pagal molekulinius žymenis (markerius). Dauguma jų – tai su mielinu susiję baltymai: PO – periferinis mielino baltymas, MBP – mielino pagrindinis, arba bazinis, baltymas, PLP – proteolipidinis baltymas. Žymenimis gali būti ir lipidai – galaktozilceramidai (pvz., galaktozilcerebrozidai – GalC) ir sulfatidai. Šios molekulės yra eksponuojamos Švano ląstelių paviršiuje nuo pat mielino susidarymo pradžios ir yra aptinkamos tol, kol ląstelė kontaktuoja su aksonu. Išnykus neurono sąveikai su neuroglijos ląstelėmis, šių baltymų raiška (angl. expression) sumažėja iki bazinio lygmens.
Mielino formavimas
PNS aksonų mielino danga – tai baltymų ir fosfolipidų spiralė, kurią sudaro kompaktiškai apsivyniojusi Švano ląstelių membrana. Kadangi viena Švano ląstelė gali padengti iki 1 mm aksono, kiekvienas aksonas yra padengtas nuoseklia Švano ląstelių grandinėle, tarpai tarp kurių yra vadinami Ranvjė sąsmaukomis (Ranvier sąsmauka). Mielino danga ne tik fiziškai apsaugo aksoną, bet ir didina impulso sklidimo greitį išilgai skaidulos. Kodėl vieni aksonai yra mielininiai, o kiti ne – iki šiol dar nėra aišku. Tačiau manoma, jog tam turi įtakos aksonų skersmuo. Nustatyta, jog švano ląstelės išskiria mieliną (net ir Remako ląstelės) jei joms suteikiamas reikalingas signalas. Mielininiai aksonai yra didesnio skersmens (net iki 20µm) nei nemielininiai, kurių skersmuo žmogaus organizme svyruoja nuo 0,2 iki 3,0 µm. Mielino formavimo sutrikimai dažniausiai būna susiję su sutrikusiu Švano ląstelių funkcionavimu, o ne su aksonais.
Ląstelių valdymas
Ilgą laiką buvo manoma, jog Švano ląstelių išlikimas ir diferenciacija visiškai priklauso nuo neuronų, o Švano ląstelių funkcija apsiriboja neuronų mielinizavimu bei nuo mechaninių pažeidimų. Tačiau neseniai įrodyta, jog Švano ląstelės susijusios ne tik su aksonų, bet ir aplinkinių audinių bei jų pačių vystymosi valdymu. Be Švano ląstelių neuronai sunyksta dar embrioninio vystymosi stadijoje, t. y. neuronų vystymuisi yra būtinas signalas iš Švano ląstelių. Koks tai signalas iki šiol dar nenustatyta. „Jaunų“ Švano ląstelių išgyvenimui yra būtinas savęs žadinimo (autokrininis) bei aksonų siunčiami signalai per β-neuregulinus. Subrendusios Švano ląstelės yra visiškai nepriklausomos nuo aksonų. Pastaroji savybė labai svarbi aksonų regeneracijai, kadangi neurono galuose esančios Švano ląstelės gali ilgai išgyventi po aksono suirimo bei padėti jam atsistatyti. Švano ląstelės reguliuoja signalo perdavimą sinapsėse. Žinoma, jog dažnai žadinami neuronai trumpam tampa nejautrūs. Neseniai parodyta, jog su šiuo reiškiniu yra susijusios Švano ląstelės. Dažnai žadinamo neurono gale esančios Švano ląstelės citoplazmoje ima kaupti Ca2+ jonus. Ca2+ kaupiamas tiek iš išorės, tiek ir iš vidinių Ca2+ saugyklų (iš endoplazminio tinklo). Padidėjusi Ca2+ koncentracija – tai signalas Švano ląstelei, blokuojantis vezikulių išsiliejimą neurono sinapsėse. Tokiu būdu neoronas yra apsaugomos nuo neurosiuntiklių (neuromediatorių) išeikvojimo.
Joninės aplinkos reguliacija
Švano ląstelių membranoje aptinkama įtampos valdomų Na+ ir K+ jonų kanalų (siurblių). K+ kanalai yra dviejų rūšių – pernešantys K+ į ląstelės išorę (žymima Kor nuo angl. outward) arba į ląstelės vidų (Kin nuo angl. inward). Kin būna aktyvūs tik Švano ląstlėms kontaktuojant su funkcionaliais aksonais. Galimas šių K+ kanalų vaidmuo yra pašalinti K+ perteklių iš aksono aplinkos neurono aktyvacijos metu. Vėliau K+ grąžinamas atgal į aksoną per Kor kanalus ir Na+/K+ siurblius. Todėl Švano ląstelės gali dalyvauti ne tik K+ pašalinime iš neuronų mikroaplinkos, bet ir jo grąžinime. Švano ląstelėse taip pat aptinkama įtampos valdomų Na+ kanalų. Šie kanalai sutelkti Ranvje sąsmaukos srities membranose, kontaktuojančiose su aksonais. Suformuota hipotezė, jog prireikus, šie kanalai pateikiami aksonui, t. y. Švano ląstelės atlieka Na+ kanalų saugyklos funkciją. Faktas, jog šie kanalai yra tapatūs aksonuose randamiems Na+ kanalams, tik sustiprina šią hipotezę.
Graikijos futbolo varžybos 2007–2008 m.
Graikijos futbolo varžybos 2007–2008 m.
Kerbedžiai (Kvėdarna)
Kerbedžiai – kaimas Šilalės rajono savivaldybėje, 5 km į vakarus nuo Pajūralio, prie kelio. Pro kaimą teka Šaka, šiauriau auga Naujininkų miškas.
miniatiūra|200px|left|Trys kryžiai [[Lietuvos partizanai|Lietuvos partizanų atminimui]]
Nicos sutartis
Nicos sutartis – 2001 m. vasario 26 d. Nicoje Europos Tarybos valstybių narių įgaliotųjų atstovų pasirašyta sutartis, kuri numatė reformas, turinčias padėti Europos Sąjungai geriau funkcionuoti po plėtros. Sutartis įsigaliojo 2003 m. vasario 1 d. Nicos sutartimi paskelbta Europos Sąjungos pagrindinių teisių chartija.
Sutarties sąlygos
Nuo 2000 m. Europos Sąjungos vadovų taryba tarėsi dėl Mastrichto sutarties, Europos Bendrijos steigimo sutarčių ir kai kurių su jomis susijusių teisės aktų pataisų. Naująja – Nicos sutartimi – buvo priimti instituciniai ir kiti pertvarkymai, turėję įsigalioti po 2004 m. ir 2007 m. Europos Sąjungos plėtros etapų.
Sutarties instituciniai pertvarkymai buvo apibrėžti specialiame Protokole dėl ES plėtros, kuriuo, atitinkamai, buvo panaikintas Amsterdamo sutarties protokolas. Pagal Nicos sutartį, ES išsiplėtus iki 27 (o vėliau ir iki 29) valstybių narių, kvalifikuotą balsų daugumą ES Taryboje turėjo sudaryti 258 balsai iš 345. Sutartis įtvirtino nuostatą, kad kuriai nors valstybei prašant būtų skaičiuojama, keliems procentams ES gyventojų atstovauja už sprendimą balsuojančios ES valstybės. Sprendimas būtų priimamas, jei už jį balsuoja valstybės, atstovaujančios ne mažiau kaip 62 procentus visų ES gyventojų. Tuo tarpu kitą sprendimus blokuoti, remiantis Nicos sutartimi, galėtų sudaryti valstybių koalicija, turinti 91 balsą. Tai – vadinamasis dvigubos daugumos principas.
Sutartimi išplėstas sprendimų priėmimas kvalifikuota balsų dauguma Europos Taryboje, taip pat daugiau sričių taikoma bendro sprendimo procedūra. Numatyta, kad daliai Europos Tarybos sprendimų kvalifikuotos daugumos ar bendro sprendimo procedūros bus pradėti taikyti vėliau arba priėums papildomus teisės aktus. Europos Sąjungos valstybės narės išlaiko veto teisę konstitucinės raidos, socialinės apsaugos, biudžeto politikos, valstybės sienų apsaugos, sveikatos ir švietimo politikos klausimais.
Nicos sutartimi pakeista Europos Komisijos pirmininko skyrimo tvarka – jis skiriamas Europos Tarybos susitikime kvalifikuota balsų dauguma, bei sustiprintos Pirmininko galios, suteikiant jam teisę nustatyti Europos Komisijos struktūrą, skirti savo pavaduotojus, keisti Komisijos narių pareigų pasiskirstymą.
Nicos sutartimi taip pat buvo reformuota Europos Teisingumo Teismo veikla, išplečiant jo galimybes savarankiškai spręsti procedūrinius veiklos klausimus, sudaryti teisėjų kolegijas, nagrinėti tam tikrų sričių bylas, padidintas Teismo nepriklausomumas.
Sutartimi numatytos specialios nuostatos dėl tvirtesnio bendradarbiavimo užsienio politikos, teisingumo ir vidaus reikalų srityse. Sutartimi pripažinta galimybė suspenduoti tam tikras narystės teises, jei iškiltų rimtų pažeidimų pavojus. Siūlymus dėl tokių priemonių gali inicijuoti trečdalis Europos Sąjungos valstybių narių, Europos Parlamentas arba Europos Komisija. Kovai su sunkiais organizuotais nusikaltimais ir terorizmu įsteigta Europos Sąjungos teisinio bendradarbiavimo baudžiamosiose bylose institucija Eurojustas.
Evoliucinė psichologija
Evoliucinė psichologija – tarpšakinis psichologijos mokslas, nagrinėjantis žmogaus elgesį ir pažinimą. Evoliucijos psichologai tiria žmogaus protą remdamiesi darvinistiniu požiūriu.
XX a. paskutiniajame dešimtmetyje nauja perspektyva atsirado taikant kognitivinės psichologijos ir evoliucinės biologijos mokslinius metodus. Pagrindinis evoliucinės psichologijos tikslas – pritaikyti evoliucinės biologijos pagrindus bei mokslines žinias, idant būtų galima toliau plėtoti tyrimus, kurie leistų geriau suprasti žmogaus proto struktūrą.
Glina (Vengruvo apskritis)
Glina  – kaimas Lenkijos rytuose, Medznos valsčiuje, Vengruvo apskrityje, Mazovijos vaivadijoje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Bruno Bauer
Bruno Bauer (1809 m. rugsėjo 6 d. – 1882 m. balandžio 13 d.) – vokiečių teologas, filosofas ir istorikas. Baueris yra žymus Naujojo testamento ištakų tyrimais bei kontroversiška išvada, kad ankstyvoji krikščionybė yra daugiau perėmusi iš senovės graikų filosofijos (stoicizmo) nei iš judaizmo. Nuo 1840 m. jis parašė eilę kontroversiškų darbų, ginančių idėją, kad Jėzus tėra mitas, antro amžiaus graikų, romėnų ir judaizmo teologijos mišinys.
Pagrindiniai darbai
thumb|left|150px|Bruno Bauer kapas
Naujosios Imbarės dvaras
Naujosios Imbarės dvaras – dvarvietė šiaurės rytinėje Kretingos rajono savivaldybės teritorijos dalyje, 5 km į pietryčius nuo Salantų ir 2 km į pietvakarius nuo kelio, Blendžiavos dešiniajame krante.
Geografija
Dvaro valdos plytėjo tarp Imbarės, Gedgaudžių, Žeimių, Reketės ir Skaudalių kaimų. Dvaro žemėmis tekėjo Blendžiava ir dešinysis jos intakas Kūlupis.
Istorija
Po baudžiavos panaikinimo išdalinus valstiečiams dirbamą žemę, Platelių dvarui likusioje plėšininėje Imbarės kaimo bendrųjų ganyklų žemėje grafai Šuazeliai-Gufjė XIX a. II pusėje įkūrė palivarką. Norėdami atskirti nuo kito Imbarėje buvusio dvaro, pavadino jį Naująja Imbare. Dvarui priklausė apie 120 ha žemės, kurios centrinėje dalyje, į rytus nuo kaimo, dešiniajame Kūlupio krante buvo pastatyta palivarko sodyba – administracinis pastatas su kumetynu ir pagalbiniais ūkiniais-gamybiniais pastatais, pasodintas didelis vaismedžių sodas.
Imbarės gyventojai ir dvaro kumečiai palivarką vadino Tridvariu. Esą, taip jis buvo pavadintas todėl, kad dvaro statybos darbams vadovavusį meistrą persekiojo viduriavimas, t. y. 🇬🇸. 1923 m. dvare buvo 2 kiemai ir 41 gyventojas. Prasidėjus Lietuvos žemės reformai, 1922 m. dvaras buvo paimtas valstybės nuosavybėn ir išparceliuotas, o jo žemė 1926 m. išdalinta kumečiams bei iš Salantų valsčiaus kilusiems Lietuvos kariuomenės savanoriams. Naujoji gyvenvietė buvo pavadinta Gaivališkės kaimu, o pora dvaro žemės sklypų priskirta Žeimių kaimui. Administracinis pastatas su sodu buvo perduotas Imbarės pradžios mokyklai, išlaikomai Kretingos apskrities savivaldybės.
Mostkai
Mostkai  – kaimas Lenkijos šiaurės rytuose, Narevkos valsčiuje, Hainuvkos apskrityje, Palenkės vaivadijoje. Kaimas yra apie 10 km į šiaurę nuo Narevkos, apie 26 km į šiaurės rytus nuo Hainuvkos ir apie 48 km į pietryčius nuo vaivadijos centro Balstogės. Šalia kaimo yra Siemianovskių ežeras. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei.
Amber Lynn
Amber Lyn (, tikrasis vardas – Laura Lynn Allen; g. 1964 m. rugsėjo 3 d. Orindže, JAV) – buvęs modelis, šokėja ir pornografinių filmų aktorė.
Kilmė
Amber Lyn gimė Orindže, Kalifornija, gausioje 6 vaikų šeimoje, o jos giminėje yra indėnų, juodaodžių, airių bei lietuvių kilmės šaknų. Amber turėjo 4 brolius ir vyresnę seserį, kuri mirė būdama 2 metų nuo širdies ligos.
Amber sulaukus 3 metų, tėvai išsiskyrė dėl tėvo, buvusio lakūno, neištikimybės. Netrukus jos motina patyrė nervinį išsekimą ir Amber pateko į prieglaudą, kur, kaip vėliau tvirtino, patyrė fizinį smurtą. Būdama 7 m., ji vėl apsigyveno su motina, tačiau po kurio liko jos abi pateko į automobilio avariją, kurioje motina žuvo.
Po to šio įvykio Amber su broliais apsigyveno su nauja tėvo šeima, kurioje, be jos, dar augo 8 berniukai. Būnant 11 m., tėvas mirė nuo alkoholizmo ir širdies nepakankamumo, ir Amber su broliais liko gyventi su pamote.
Aktorės karjera
left |thumb|160px|2005 m. Sulaukusi pilnametystės, ji persikėlė į Holivudą, kur viename iš klubų susipažino su Lario Flinto, žurnalų suaugusiems leidėjo, žmona Altėja. Šios pakalbinta, Amber ėmė pozuoti žurnalams „Penthouse“, „Hustler“ ir „High Society“ bei netrukus tapo paklausiu foto modeliu.
Tuo metu ji, kaip pasakoja pati, „turėjo globėją, kuris ją rūpinosi, mokėjo už viską. Man nereikėjo rūpintis pinigais ir dirbti. Vėliau jo žmona sužinojo apie neištikimybę ir jis grįžo pas ją. Likau viena. O tada vienas jo draugas manęs paklausė ar nesutikčiau masturbuotis prieš kamerą. Man reikėjo pinigų, todėl sutikau“.
Tuo metu gera Amber draugė Džindžer Lyn išmėgino jėgas pornografiniame filme ir pasiūlė tą patį Amber, kuri daug nedvejojusi sutiko. Debiutinis filmas vadinosi „Personal Touch III“ (1983 m.) ir jame taip pat vaidino Bunny Bleu bei Liza Di Lieu. Prieš filmavimą Amber labai nervinosi ir režisierius nusiraminimui davė kokaino.
Kartu su Džindžer Lyn bei kita aktore Porše Lyn Amber tapo žinomos kaip „trijulė Lyn“ ir devinto dešimtmečio viduryje buvo vienos paklausiausių aktorių.
1984 m. netikėtai nusižudė gera jos draugė aktorė Šona Grant, o 1986 m. kilo skandalas dėl kitos aktorės Treisės Lords, kuri filmavosi pornografiniuose filmuose būdama nepilnametė. Abu šie įvykiai gerokai sukrėtė Amber ir ji nusprendė nutraukti karjerą.
Amber tapo striptizo šokėja ir dažnai gastroliavo Kanadoje su savo tuometine drauge Treise Adams. Vienu metu ji buvo brangiausiai apmokama striptizo šokėja, gaunanti 25 tūkst. dolerių per savaitę. Vis dėlto netrukus daugelis pornografinių filmų aktorių ėmė šokti striptizą, dėl ko drastiškai sumažėjo honorarai. Amber grįžo į Los Andželą ir tapo foto modeliu.
Dešimto dešimtmečio viduryje ji vėl ėmė filmuotis, bet buvusi šlovė nebesugrįžo ir jai dažniausiai tekdavo vaidinti scenose su moterimis arba be sekso. 1999 m., varginama priklausomybės nuo narkotikų bei alkoholio Amber vėl pasitraukė, tačiau po metų, neturėdama pinigų, vėl grįžo filmuotis, tik šįkart jau sutikdavo dalyvauti ir tose scenose, kurių anksčiau atsisakydavo: sadomazochizmo, analinio sekso bei scenose su juodaodžiais aktoriais.
Asmeninis gyvenimas
right |thumb|160px|2013 m. Antrojo savo filmo „Ten Little Maidens“ kūrimo metu Amber susipažino su aktoriumi Jamie Gillis, su kuriuo gyvenime tapo pora ir kartu praleido ne vienerius metus.
Taip pat ji keletą metų palaikė intymius santykius su kolege Treise Adams, su kuria rengė erotinius pasirodymus įvairiuose klubuose.
Jos vyresnis brolis Čarlis, sesers padedamas, taip pat ėmė filmuotis pornografiniuose filmuose ir tapo žinomas kaip Buck Adams. Ilgą laiką apie judviejų giminystę nebuvo žinoma, kol paslaptį teko paviešinti, prodiuseriams sumanius nufilmuoti jų bendrą sceną.
Brolis mirė 2008 m. nuo širdies smūgio.
Kaip ir Čarlis, Amber beveik 2 dešimtmečius kovojo su priklausomybėmis nuo narkotikų bei alkoholio. 1997 m. pabaigoje ji buvo areštuota už vairavimą apsvaigusi, o 1999 m. narkotikai tapo jos skyrybų su Treise Adams priežastimi.
Pasitraukusi iš porno dirba kaip nekilnojamo turto agentė, parduodanti prabangius namus.
Amenemis III
Amenemis III (Lamaras, Amenemhatas III, Amenemhetas III, m. apie 1797 m. pr. m. e.) – šeštasis dvyliktosios Egipto dinastijos faraonas. Valdė apie 1842–1797 m. pr. m. e.
Senusreto III ir Sebekshedti-Neferu sūnus. Manoma, kad Amenemis III dvidešimt metų buvo koregentu kartu su tėvu.
Vėliau padarė koregentu sūnų Amenemį IV. Remiamasi uolų įrašu rastu Konose Nubijoje. Pagal įrašą, pirmieji Amenemio IV valdymo metai yra tapatinami su Amenemio III 46, 47 ar 48 valdymo metais. Nors, pagal Turino kanoną, jis valdė 40 metų. Amenemio III duktė Sobekneferu tapo Amenemio IV įpėdine.
Pastatė piramidę piramidę Dahšūre (vad. „Juodoji piramidė“), tačiau iškilo statybų sunkumų ir statybos buvo apleistos. Piramidė Dahšure buvo naudojama kelių karališkų kilmės moterų laidojimui. Maždaug 15-aisiais valdymo metais nusprendė pastatyti naują, antrą piramidę Havaroje, šalia jos pastatė šventyklą. Graikai Herodotas ir Diodoras Sicilietis piramidę pavadino „Labirintu“. Piramidėje gausu spąstų, daug daugiau negu kuriam kitam Egipto laidojimo komplekse. Amenemio III duktė palaidota atskiroje piramidėje (atrastoje 1956 m.), 2 km nuo faraono piramidės.
Amenemis III pastatė užtvanką el-Lahune. Jo valdymo laikotarpiu Vidurinioji Egipto karalystė pasiekė ekonominės gerovės viršūnę. Kanalų sistemos dėka buvo reguliuojamas vandens prietėkis į Karūno ežerą Fajume ir laimėta apie 62 000 ha dirbamos žemės. Tam pažymėti faraonas pastatė dvi kolosalias savo statulas, kurias minėjo Herodotas. Eksploatavo turkio kasyklas Sinajuje, akmens skaldyklas Vadi Hamamate, Turoje, Toškoje, Vadi el-Hude. Rengė karo žygius į Nubiją, ten statė tvirtoves. Be laidojimo kompleksų Dahšūre ir Havaroje, Biahme pastatė didžiules statulas, Medinet Maadi Renenutetės ir Sobeko šventyklą, Krokodilopolyje Sobeko šventyklą, Harsafo šventyklą Ehnasidža el-Medinoje Bubastyje, vykdė statybas Memfyje, Abydose, Kubane. Pastatė Hator šventyklą Sinajuje. Jo valdymo metu pagausėjusios atminimo stelos Abydose rodo vis augančią vidutinės padėties biurokratinių pareigūnų galią. Amenemis III mirė 46-aisiais valdymo metais, buvo palaidotas piramidėje Havaroje. Romėniškuoju laikotarpiu Amenemis III Fajumo regione buvo garbinamas kaip karalius Lameras.
Wilfried Martens
Vilfrydas Martensas (1936 m. balandžio 19 d. Sleidingė, Belgija – 2013 m. spalio 9 d.) – belgų teisininkas, Belgijos politinis veikėjas, 1979–1992 m. Belgijos ministras pirmininkas. Nuo 1990 m. buvo yra Europos liaudies partijos (ELP) pirmininkas.
Bekelniškė
Bekelniškė – kaimas Zarasų rajono savivaldybėje, 11 km nuo Kimbartiškės.
Istorija
XX a. pr. pateko į Novoaleksandrovsko apskritį. Tarpukariu kaimas priklausė Lenkijai (Breslaujos apskritis, Smalvų valsčius).
USS Theodore Roosevelt (CVN-71)
USS Theodore Roosevelt (CVN-71) – ketvirtas Nimitz klasės atominis lėktuvnešis, priklausantis Jungtinių Valstijų kariniam jūrų laivynui. Pavadintas buvusio JAV prezidento Teodoro Ruzvelto vardu.
Lėktuvnešis pradėtas statyti 1981 m. spalio 31 d. Newport News Shipbuilding laivų statykloje, Virdžinijos mieste Newport News. Įgaliotas bet kada išplaukti į jūrą 1986 m. spalio 25 d. Švartuojasi Norfolko karinėje bazėje Virdžinijoje.
Eksponentinė funkcija
thumb|200px|right|Eksponentinė funkcija didėja lėtai neigiamose x reikšmėse ir greitai teigiamose. Kai x = 0, eksponentinės funkcijos reikšmė yra 1. Eksponentinė funkcija arba eksponentė – matematinė funkcija, žymima exp(x), kai funkcijos argumentas yra x. Taip pat funkciją galima žymėti ex, kur e yra matematinė konstanta, kuri yra natūrinio logaritmo pagrindas (apytiksliai lygus 2.72). Funkcijos argumentas gali būti bet koks realusis ar kompleksinis skaičius, ar net visai kitoks matematinis objektas.
Kartais terminas eksponentinė funkcija yra naudojamas bendresne prasme - nusakyti rodiklinės formos bx funkcijas, kur b yra vadinamas pagrindu ir yra bet koks teigiamas realusis skaičius.
Savybės
Kadangi eksponentinė funkcija naudoja kėlimą laipsniu, tai jai galioja tos pačios taisyklės:
Remiantis taisykle.
Natūrinis logaritmas yra eksponentinės funkcijos atvirkštinė funkcija:
Eksponentinės funkcijos diferencialas yra lygus pačiai eksponentinei funkcijai:
Tai reiškia, kad eksponentinės funkcijos nuolydis yra pati eksponentinė funkcija, todėl jos krypties koeficientas yra 1, kai x=0.
Eksponentinės funkcijos grafikas
Jei funkcijos argumentas yra realusis skaičius, eksponentė visada įgauna teigiamas reikšmes. Tai reiškia, kad visas funkcijos grafikas eina virš x ašies, niekada jos nepaliesdamas, bet be galo arti priartėdamas. Todėl x ašis vadinama horizontaliąja funkcijos asimptote.
Eksponentinės funkcijos apibrėžimai
Dažniausiai naudojami eksponentinės funkcijos ex apibrėžimai realiems x:
Karpėnai
Karpėnai – buvęs kaimas Akmenės rajono savivaldybėje, dabartinės Naujosios Akmenės pietrytinėje dalyje. Didžiausi klinties kiekiai Lietuvoje išgaunami Karpėnų telkinyje, esančiame Akmenės cemento gamyklos apylinkėse. Karjero gavybos pajėgumai siekia 4 mln. tonų per metus, tačiau šiuo metu išnaudojami tik 15–20 proc. Yra Karpėnų geležinkelio stotis.
Istorija
Kaimo apylinkėse rastas akmeninis kirvelis su skyle kotui. Dar prieš Antrąjį pasaulinį karą Lietuvos geologų šio kaimo apylinkėse buvo išžvalgyti gausūs cementui gaminti tinkamų klinčių klodai. 1945 m. liepos 27 d. Lietuvos TSR Vyriausybė nutarė čia statyti cemento gamyklą, 1947 m. pradėti gamyklos statybos darbai. 1952 m. sausio 31 d. Lietuvos TSR Aukščiausiosios tarybos prezidiumo įsaku Karpėnų darbininkų gyvenvietė pavadinta „miesto tipo gyvenviete Naująja Akmene“.
Kukštinė
Kukštinė – kaimas Šilalės rajono savivaldybėje, 2 km į pietryčius nuo Kvėdarnos.
Genovaitė Vaišaitė-Četkauskienė
Genovaitė Vaišaitė-Četkauskienė (g. 1955 m. spalio 27 d. Valakėliuose, Pasvalio raj.) – Lietuvos chorvedė ir pedagogė.
Biografija
1973 m. baigusi Pasvalio vidurinę mokyklą ir vaikų muzikos mokyklą (fortepijono klasę), 1973–1977 m. muziką studijavo Lietuvos valstybinės konservatorijos Klaipėdos fakultetuose (dirigavimą dėstė Stefa Rimkevičiūtė).